CELEX: 32009R0281
Language: lv
Date: 2009-04-06 00:00:00
Title: Komisijas Regula (EK) Nr. 281/2009 ( 2009. gada 6. aprīlis ), ar ko 2009./2010. tirdzniecības gadam aptur ievedmuitas nodokļa piemērošanu attiecībā uz konkrētiem rūpnieciskā cukura daudzumiem

7.4.2009   
            
            
               LV
            
            
               Eiropas Savienības Oficiālais Vēstnesis
            
            
               L 93/20
            
         
      KOMISIJAS REGULA (EK) Nr. 281/2009
   (2009. gada 6. aprīlis),
   ar ko 2009./2010. tirdzniecības gadam aptur ievedmuitas nodokļa piemērošanu attiecībā uz konkrētiem rūpnieciskā cukura daudzumiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 142. pantu saistībā ar 4. pantu,
   tā kā:
   
               (1)
            
            
               Regulas (EK) Nr. 1234/2007 142. pantā paredzēts, ka, lai nodrošinātu nepieciešamo piegādi šīs regulas 62. panta 2. punktā minēto produktu ražošanai, Komisija var pilnībā vai daļēji apturēt ievedmuitas nodokļa piemērošanu attiecībā uz konkrētiem cukura daudzumiem.
            
         
               (2)
            
            
               Lai nodrošinātu, ka piegāde, kas vajadzīga Regulas (EK) Nr. 1234/2007 62. panta 2. punktā minēto produktu ražošanai, būtu pieejama par cenu, kas atbilst cenai pasaules tirgū, Kopienas interesēs ir 2009./2010. tirdzniecības gadam pilnībā apturēt ievedmuitas nodokļa piemērošanu minēto produktu ražošanai paredzētajam cukuram attiecībā uz daudzumu, kas atbilst pusei no vajadzīgā rūpnieciskā cukura daudzuma.
            
         
               (3)
            
            
               Tādēļ attiecīgi jānosaka importētā rūpnieciskā cukura daudzumi 2009./2010. tirdzniecības gadam.
            
         
               (4)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   2009./2010. tirdzniecības gadam aptur ievedmuitas nodokļa piemērošanu 400 000 tonnām rūpnieciskā cukura, ko klasificē ar KN kodu 1701.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2009. gada 1. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 6. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 299, 16.11.2007., 1. lpp.